Arrangøren må innøve gode rutiner for å forebygge og redusere skade ved brann.Det må være tilstrekkelige og lett tilgjengelige rømningsveier og slokkeutstyr i tilfelle evakueringsbehov.

**Meldeplikt til brannvesenet**

Brannvesenet i kommunen skal ha melding fra arrangør, hvis arrangementet skal skje i et bygg, eller på et område, som vanligvis ikke brukes til dette, eller om rammene for arrangementet går ut over hva bygningene/området er beregnet til.

Hvordan sikkerheten er ivaretatt skal dokumenteres i meldingen ved å opplyse:

* tidspunkt, tema, størrelse, sted mv
* risikoanalyse for arrangementet
* hva som kan gå galt
* hvordan arrangøren vil hindre at dette skjer
* hvilke sikkerhetstiltak som kan redusere konsekvensene, hvis noe galt skjer
* beskrivelse av brannsikringstiltak
* alarm/lydanlegg/lysanlegg
* slokkeutstyr
* rømningsveier; kapasitet, avstand og merking: beliggenhet, antall adkomstsveier, bredde, rømningsskilt/belysning og rømningsveienes kapasitet og utforming i forhold til beregnet antall publikum og tilgjengelig rømningstid
* hvis det gjøres endringer i forhold til lokalets godkjenning, må publikumsantallet beregnes og dokumenteres av en kvalifisert brannrådgiver
* prosedyre for evakuering
* oversikt over sikkerhetspersonell
* antall, rutiner og ansvar
* gjennomført opplæring og øvelser
* tilrettelegging for redningspersonellets adkomst til og i arrangementsområdet

Kommunen kan kreve de opplysninger som er nødvendige for å vurdere faren for brann. Kommunen kan også fastsette nødvendige brannsikringstiltak og begrensninger, herunder krav til ansvarshavende arrangør.

Link til DSB temaveileder:

<http://dsb.no/Global/Publikasjoner/2013/Tema/veileder_for_sikkerhet_ved_store_arrangementer.pdf>